Associació Familiars Alzheimer Vallès Occidental

GALA DE LLIURAMENT DE PREMIS 1r CONCURS DE MICRO CURTMETRATGES AFA-VO
2020-09-20 11:30 - 14:00 (Europe/Madrid)
Gala de lliurament de premis del primer concurs de micro curtmetratges sobre Alzheimer i passi de la pel·lícula “El viaje de sus vidas” de Paolo Virzì.20 de setembre, 11.30 h. Cinemes de Sant Cugat (Av. Pla del Vinyet, s/n) – 11.30 h Entrada i trobada al vestíbul dels cinemes de Sant Cugat. Presentació de l’acte i parlaments de benvinguda.– 12.00 h Passi del curts, lliurament dels premis i parlaments.Tot seguit passi de la pel·lícula “El viaje de sus vidas” de Paolo Virzì.– A la sortida, Parlem del curt, parlem de la pel.licula, parlem de l’Alzheimer.Activitat gratuïta. Entrada lliureRecomanem fer inscripció enviant un email a info@afavalles.com o enviant un whatsapp o trucada al 656671227Us preguem que sigueu rigurosos amb les mesures preventives que marca sanitat contra la COVID-19. Veniu amb la mascareta posada i mantingueu les distàncies de seguretat. Moltes gràcies.Recordeu, l’Alzheimer és cosa de Tothom!

CINEMA A LA FRESCA
2020-09-21 20:00 - 23:00
Amb l’objectiu de donar a conèixer i sensibilitzar a la població sobre l’Alzheimer i tot el que l’envolta, dilluns 21 de setembre de 2020 a les 20.00 h teniu una cita a la Plaça de l’Om de Sant Cugat per veure cinema a la fresca.Es mostraran diferents curtmetratges sobre la temàtica de l’Alzheimer i el curt guanyador del 1r concurs de micro curtmetratges AFA-VO 2020. A més, xerrarem amb alguns autors dels curts, sobre l’Alzheimer i altres demències.L’aforament estarà limitat a 50 cadires.No us quedeu sense. Serà una vetllada molt interessant. Coneix, sensibilitzat i ajuda’ns… L’ALZHEIMER ÉS COSA DE TOTHOM!-TAQUILLA INVERSA-

Fotofrafia: Barcelonafilmcomission.com

XERRADA: "PROBLEMES ACTUALS, REPTES FUTURS PER A LA GENT GRAN"
2020-09-23 18:00 - 20:00
Dimecres 23 de setembre de 2020 a partir de les 18.00 h de forma “on line” (ZOOM) i presencial en pantalla a la Casa de Cultura de Sant Cugat, portarem a terme la xerrada: “Problemes actuals, reptes futurs per a la Gent Gran”, a càrrec de Rosa Redolat, catedràtica del departament de Psicobiologia de la Universitat de València.Es parlarà de la situació de la gent gran durant la COVID-19 i també de les persones amb Alzheimer o depenents.Cliqueu el link per unirse a la reunió Zoom i escoltar la xerrada o confirmar l’assistència al correu electrònic: info@afavalles.com o al mòbil 656671227LINK ZOOM (clica)

"TÓMBOLA SOLIDÀRIA AMB L'ALZHEIMER" Activitat per a tothom
2020-09-26 08:00 - 20:00
Dissabte 26 de setembre’20 a partir de les 10.00 h i fins les 20.00 h, la Plaça Octavià s’omplirà de peixos, pops, estrelles de mar, meduses i mooolts regals, perquè es tornarà a fer la ja clàssica Tómbola Solidària a favor de la lluita contra l’Alzheimer.Al llarg del dia podeu pescar un regal que correspongui amb el preu del tiquet que compreu. Hi haurà tiquets de 5 €, de 10 € i de 20 €.A més, disposarem d’un petit photocall perquè pogueu deixar constància del vostre pas per la Tómbola i ens etiqueteu a les xarxes socials.Enguany a causa de la COVID-19 hem de ser molt rigurosos i complimentar totes les mesures sanitàries preventives. Per tant, haurem d’evitar aglomeracions de gent i contactes innecessaris. Us demanem paciència i respecte cap a les normes de seguretat.Quan arribeu a la plaça trobareu una taula on hi hauran els tiquets. Una vegada adquirits, cal anar a la taula corresponent (segons l’import del tiquet que hagueu adquirit) i pescar el vostre regal tot guardant les distàncies i portant la mascareta.Participa-hi, demostra’ns la teva solidaritat i ajuda’ns a lluitar contra l’Alzheimer i altres demències.Recorda, l’Alzheimer és cosa de tothom!Moltes gràcies, us hi esperem!

GIMCANA FAMILIAR
2020-09-27 10:00 - 12:30
Divertim-nos coneixent l’Alzheimer!Amb motiu del Dia Mundial de l’Alzheimer, us convidem a participar a la nostra Gimcana Familiar perquè pugueu conèixer la nostra entitat i entendre la malaltia mentre passeu una bona estona.Com ho farem?• Diumenge 27 de setembre’20 a partir de les 10 h• Ens trobareu a tres punts de Sant Cugat: a la Plaça Dr. Galtés, a la Plaça de la República i a la Rambla del Celler/cantonada amb l’Avinguda de Gràcia.En aquests tres punts (que podeu escollir a quin anar), us donarem una bossa amb totes les proves que haureu de fer perquè les realitzeu al vostre ritme. Les persones del ‘AFA-VO que trobareu en aquests punts estaran clarament identificables i els troabreu fins les 12.30 h. Això no vol dir que la gimcana acabi a aquesta hora. Els equips teniu tot el dia per fer les proves.• La inscripció prèvia la podeu realitzar clicant AQUÍ• La inscripció física la teniu en aquest PDF (clica)• L’aportació és de 8 € per equip i es fa a través de transferència bancària.US HI ESPEREM!

MEMORY MARXA 2020
2020-10-18 10:30 - 14:00
ÚLTIMA HORA: A CAUSA DE LA COVID-19 EL MEMORY MARXA 2020 QUEDA CANCEL·LAT Reserva’t la matinal del 18 d’octubre’20 per venir a caminar per UNA MOLT BONA CAUSA, la lluita CONTRA L’ALZHEIMER.La MEMORY MARXA és una caminada solidària OBERTA A TOTHOM que pretén recaptar fons per a la lluita contra aquesta malaltia. El 100% dels beneficis aniran destinats l’Associació Familiars Alzheimer Vallès Occidental.Hi haurà 5 itineraris a escollir que ens portaran a diferents llocs emblemàtics de Sant CugatItinerari 1: El Celler Cooperatiu – Itinerari 2: El Museu del Tapís – Itinerari 3: L’ermita del Sant Crist de Llaceres – Itinerari 4: El cim del Turó de Can Mates – Itinerari 5: El pantà de Can Borrell.A causa de la pandèmia de la COVID-19 ens veiem obligats a prendre totes les mesures de prevenció que assenyalen les autoritats saniàries. És per això que aquesta caminada es fa per equips bombolla i per evitar aglomeracions, s’ofereixen 5 itineraris distints.Dinàmica:A l’inici de la caminada, a cada equip se’ls farà entrega de la paraula ALZHEIMER i de diferents paraules que formen la frase/eslògan: “L’Alzheimer és cosa de tothom”. Cada equip rebrà una paraula diferent. Quan arribin al destí escollit s’hauran de fer una “selfie” amb la paraula Alzheimer i a l’arribar al lloc de sortida l’hauran d’ensenyar. Amb totes les paraules s’anirà formant l’eslògan que penjarà d’un cordill. Depenent de la participació podrà haver-hi moltes frases (l’eslògan) penjades.Les inscripcions ja estan obertes. INSCRIPCIÓ ON LINE (clica)INSCRIPCIÓ EN PDF (clica)Lloc de trobada: Parc de Can VernetHoraris:A les 10.30 h: Repartiment de bosses pels equips (cada itinerari una taula)A les 11 h: Inici de la caminadaA les 13,30 h: Hora límit de retorn dels equips al Parc de Can VernetITINERARIS (clica)Preu de la caminada: Adults 5 € – Infants 3 € (menors de 6 anys gratuït) – Socis l’AFA-VO 3 €Obsequis per a tothom qui participiTota la informació i inscripcions on line: www.afavalles.comTambé podeu fer la inscripció de forma presencial adreçant-vos a la Casa de Cultura, despatx 2 els dimarts i dijous de 9,00 a 12,00 h.US HI ESPEREM! L’ALZHEIMER ÉS COSA DE TOTHOM!

Fira de Santa Llúcia
2020-12-12 10:00 - 14:00
Ens trobareu a la paradeta del Casal, a la Plaça de la Creu d’en Blau a les Planes.Us hi esperem!

Fira de Nadal Solidària amb l'Alzheimer
2020-12-18 10:00 - 14:00
Ens trobareu els dies 18 i 19 de desembre de 2020 a la Plaça dels Quatre Cantons (al costat del quiosc de l’ONCE), de 10 a 14 hores.Us hi esperem!

Fira de Reis 2021
2021-01-03 10:00 - 20:00
Per Reis, REGALA SOLIDARITAT!Ens trobareu a la Plaça dels Quatre Cantons (al costat del quiosc de l’ONCE), els dies 3 i 4 de gener de 2021 de 10.00 a 20.00 hores.Us hi esperem!

Xerrada des de la UIC
2021-03-17 12:00 - 13:00
Us convidem a la xerrada que ens faran des de la UIC, via “on line” sobre:“Atenció sociosanitària en malalties neurològiques, atenció integral, opcions terapèutiques i serveis a l’abast”Aquesta xerrada es farà dimecres 17 de març de 12.00 a 13,00 hores i anirà a càrrec de:• Andrea Collán Salvador• Àlvar Garola Bonilla• Laura Farré MonteroLa coordinació serà de Sandra Pérez FernándezUs podeu connectar mitjançant aquest link: https://meet.google.com/pmo-jngk-omdo per telèfon (US)+1 484-909-0328 (PIN 417708831)Esperem que sigui del vostre agrat. Us hi esperem i moltes gràcies per estar aquí.

Per Sant Jordi, regala ROSES SOLIDÀRIES!
2021-04-22 10:00 - 14:00
Mira quines roses més maques. Per Sant Jordi, regala roses solidàries! L’Alzheimer és cosa de tothom!

Drets al final de la vida
2021-06-14 18:00 - 19:00
El proper 14 de juny de 18.00 a 19.00 h, l’Associació Dret a Morir Dignament i l’Àrea de Ciutadania i Salut de l’Ajuntament de Sant Cugat ens conviden a la webinar que parlarà sobre:PARLEM DELS DRETS AL FINAL DE LA VIDA: Quins són els drets humans relacionats amb el final de la vida, la normativa vigent en el nostre país i la nova llei d’eutanàsia.L’acte estarà presentat per Gemma Aristoy, regidora de Salut i Ciutadania i serà conduïda per:– Consol Farràs Grau, voluntària i coordinadora de DMD a Sant Cugat del Vallès– Cristina Vallès Orianne, voluntària i coordinadora de DMD a Girona

L’enllaç zoom per participari és aquest: CLICA

XXI Tómbola Solidària amb l'Alzheimer
2021-09-18 10:00 - 19:00 | Plaça Octavià, Plaça Octavià, Sant Cugat del Vallès, Espanya
Amb la Tómbola Solidària fem sensibilització i a la vegada rebem el suport econòmic de la ciutadania de Sant Cugat i rodalies. Tot gràcies a les voluntàries i voluntaris que tenim a l’AFA-VO i a la col·laboració de molts comerços i entitats. A tothom, MOLTES GRÀCIES!

Il·luminació Verda per l'Alzheimer
2021-09-21 10:00 - 22:00 | Plaça de la Vila, Plaça de la Vila, 1, Sant Cugat del Vallès, Espanya
“ZERO OMISSIONS, ZERO ALZHEIMER”.Il·luminació Ajuntament i altres llocs amb el color verd, de l’Alzheimer. Dia Mundial de l’Alzheimer.Encapçalem la diada amb aquest lema, reivindicant la necessitat de fer un diagnòstic precoç quan es tenen sospites de malaltia i/o davant de repetits oblits. Reclamem que hi hagi més rapidesa possible i així poder alentir el deteriorament de les capacitats.La malaltia de l’Alzheimer és una realitat i s’ha de neutralitzar, tracem un camí per apoderar-nos, busquem un camí per fer més portable a malaltia i també per qui cuida.

Ètica i apoderament. Una nova mirada cap a l'Alzheimer
2021-09-21 18:00 - 19:30 | Casa de Cultura de Sant Cugat del Vallès, Carrer de Castellví, 8, Sant Cugat del Vallès, Espanya
En aquesta taula rodona intervindran: Vera Noguera, Berta Baladas i Consol Farràs DMD.Jo i la malaltia, jo i els altres, final de vida.Es parlarà del que jo, persona amb diagnòstic, desitjo, vull, sento… del meu entorn, de com vull ser cuidat, també del que els hi passa a les famílies que tenen una persona amb diagnòstic, a que s’està disposat, com cuidar, com entomar la malaltia, bé i com que a tothom ens arriba el final de vida, com vull que sigui. Jo tinc possibilitats de decidir.A més informació, millor capacitat per escollir i decidir. NO HI FALTIS!Fes la inscripció per assistir-hi a: info@afavalles.comPosa el teu non i cognoms i un telèfon de contacte.Fotografia: Teona Swift

Tallers pràctics relacionats amb la cura de qui cuida i de qui és cuidat
2021-09-22 11:00 - 13:15 | Casa de Cultura de Sant Cugat del Vallès, Carrer de Castellví, 8, Sant Cugat del Vallès, Espanya
Bon tracte professional de l’escola de cuidadors de la Caixa.Horari: d’11 a 12 horesTenir-nos en compte, pensar què és el millor per l’altre? Què significa bon tracte?Vine, escolta i participa

Estimulació sensorial.Horari: De 12 a 13:15 hores. Amb Berta BaladasQuan costa comunicar quan penses que ja no t’entén o no fa cas de res, busca noves maneres de comunicar. Una sèrie d’activitats pràctiques sensorials t’ajudarà en aquesta tasca.Cal inscripció. Envia un e-mail a: info@afavalles.com o bé un whatsap al 656671227 amb el nom i gognoms i un telèfon de contacte.

Fotografia: Andrea Piacquadio

Masterclass de Zumba solidària amb l'Alzheimer
2021-09-25 19:00 - 20:00 | Plaça de l’U d’Octubre, Carrer de la Torre, Sant Cugat del Vallès, Espanya
Promocionada per Josema, subcampió del món de dansa. Actualment fa masterclass solidàries.S’hi pot participar sempre complint les normes de seguretat sanitària: mascareta i guardant la distància de seguretat.ÚLTIMA HORA!, PER PROBLEMES TÈCNICS AQUESTA MASTERCLASS QUEDA AJORNADA

Xerrades pel benestar emocional
2021-09-29 11:00 - 13:15 | Casa de Cultura de Sant Cugat del Vallès, Carrer de Castellví, 8, Sant Cugat del Vallès, Espanya
Les emocions i benestarXerrada amb Berta BaladasHorari: d’11 a 12 horesLes emocions ens acompanyen constatment, el que sentim ens condiciona la nostra manera de fer. Pren consciència

Cases còmodes: previsió de futurXerrada amb Josep Àngel NogueraHorari: de 12:15 a 13:15 horesAls 40-50 anys no et sols plantejar les necessitats que el fer-te gran et va portant. Pensem-hi com viure més còmodament la nostra vellesa. L’arquitectura hi té molt a veure. Vols saber-ne més?Inscriu-te enviant un e-mail a: info@afavalles.com o envia un whatsap al 656671227 amb el nom i cognoms i un telèfon de contacte.

Teatre: Abans que arribi l'Alemany
2021-10-07 20:30 - 22:00 | Teatre de Mirasol, Carrer Mallorca, 42, Sant Cugat del Vallès, Espanya
Escrita per Marta BarcelóInterpretada per 8UIT de TeatreUna obra de teatre que et farà pensar en el que representa aquesta malaltia amb molta profunditat però amb molt humor. Pensareu gaudint.Clica per veure el cartell gran

Gimcana Familiar
2021-10-10 11:00 - 13:00 | Plaça dels Quatre Cantons, Plaça dels Quatre Cantons, Sant Cugat del Vallès, Espanya
Jocs en família per conèixer millor el perquè algunes persones grans no recorden.Participeu-hi, us ho passareu molt bé!

MasterClass de ZUMBA JOSEMA
2021-10-16 12:00 - 13:30 | Plaça de l’U d’Octubre, Plaça de l'U d'octubre, Sant Cugat del Vallès, Espanya
Amb el subcampió del món de dansa. Mou el cos per l’Alzheimer!

Xerrada sobre l'envelliment
2021-10-25 11:00 - 12:30 | Casa de Cultura de Sant Cugat del Vallès, Carrer de Castellví, 8, Sant Cugat del Vallès, Espanya
A la pregunta, “Què és per a tu envellir?”, la psicogerontòlga Marta Saiz ens parlarà d’aquesta tema tan interessant…No hi falteu!

Memory Marxa. Caminada solidària per l'Alzheimer
2021-11-07 11:00 - 14:00 | Memory Marxa, Parc de Can Vernet, Sant Cugat del Vallès, Espanya
Matinal solidari per a la lluita contra l’Alzheimer.Podeu venir a fer aquesta caminada en família, amb amics o de forma individual. A més podeu escollir si caminar amb bastons tot fent marxa nòrdica o amb la modalitat de senderisme.El més important és participar i passar-s’ho bé tot fent una activitat esportiva saludable a l’abast de tothom.Ja podeu llegir tots els detalls d’aquesta activitat clicant la pestanya de notícies a la pàgina principal.Les inscripcions ja estan obertes.Inscripció online (clica)Inscripció per Whatsapp (656 671 227)Inscripció per e-mail: info@afavalles.com

Fira de les Rampoines
2021-11-27 10:00 - 15:00 | Plaça de l’U d’Octubre, Carrer de la Torre, Sant Cugat del Vallès, Espanya
Parada d’objectes de tota mena i a PREUS D’ESCÀNDOL, perquè remenis i triïs. Segur que hi ha alguna cosa que fa per a tu.T’esperem!

Fira de Nadal 2021
2021-12-17 10:00 - 19:00 | Plaça de l’U d’octubre, Plaça de l'1 d'octubre, Sant Cugat del Vallès, Espanya
Fes un donatiu i emporta’t una manualitat fantàstica! T’esperem de 10 a 19 hores a:Divendres 17: Plaça U d’OctubreDimecres 22: Plaça dels 4 CantonsCol·labora per una bona causa. Recorda, l’Alzheimer és una cosa de tothom.

Parlem de la cura
2021-12-24 12:30 - 14:00 | Casa de Cultura de Sant Cugat del Vallès, Carrer de Castellví, 8, Sant Cugat del Vallès, Espanya
Divendres 24 de desembre ens trobem per parlar de la cura. Ho farem a l’aula 3 del primer pis de la Casa de Cultura. Ens trobem de 12.30 a 14.00 h.Ens trobarem per parlar, comentar les nostres inquietuds i neguits, com estem, com ens sentim i sobretot notar el caliu de les persones que tenen les mateixes preocupacions i viuen emocions semblants. Suport i alternatives que entre totes i tots fem possible.Confirmeu assistència al tel. 656671227, enviant un whatsapp o un e-mail a info@afavalles.comUS HI ESPEREM!

Fira de Reis (gener 2022)
2022-01-04 10:00 - 19:00 | Plaça dels Quatre Cantons, Plaça del Quatre Cantons, Sant Cugat del Vallès, Espanya
Fes un donatiu i emporta’t un fantàstic Regal de Reis! T’esperem de 10 a 19 hores a la Plaça dels Quatre Cantons:Dimarts 4 i Dimecres 5Col·labora per una bona causa. Recorda, l’Alzheimer és una cosa de tothom.

Xerrada sobre nutrició
2022-01-26 18:00 - 20:00 | Casa de Cultura de Sant Cugat del Vallès, Carrer de Castellví, 8, Sant Cugat del Vallès, Espanya
Xerrada a càrrec de la dietista Anna Paré.Una adequada alimentació, juntament amb un estil de vida saludable, és la millor manera de preparar l’envelliment i prevenir o retardar l’aparició de moltes malalties cròniques.Actualment, coneixem també la relació entre la dieta i la salut mental, el càncer, la disfàgia o la sarcopènia. Conèixer com alimentar-se quan ens fem grans ens ajudarà a viure amb salut i poder gaudir d’una bona qualitat de vida.

Us convidem el proper 26 de gener a les 18:00 hores, a la Casa de Cultura de Sant Cugat, amb la dietista Anna Paré, per parlar-ne i debatre sobre la imprtància de l’alimentació.Acte gratuït

Us hi esperem!

Taller: Caigudes i Transferències
2022-03-14 12:00 - 13:30 | Casa de Cultura de Sant Cugat del Vallès, Carrer de Castellví, 8, Sant Cugat del Vallès, Espanya
Estudiants en pràctiques de 4t d’infermeria de la UIC ens explicaran com fer transferència en les persones depenents sense patir lesions, com evitar caigudes a casa i al carrer i per acabar, ens donaran un llistat de serveis assistencials que en algun moment de la cura poden ser de suport.Us esperem a la casa de Cultura de Sant cugat del Vallès; a l’aula polivalent 2 de la segona planta. AQUESTA ACTIVITAT ÉS GRATUÏTA.Col·labora: Ajuntament de Sant Cugat, UIC BarcelonaOrganitza: AFA-VO

Curs de formació per a persones cuidadores no professionals
2022-04-19 17:30 - 19:30 | Centre Cívic Can Folguera, Carrer Pablo Ruiz Picasso, 32, Santa Perpètua de Mogoda, Espanya
No us deixeu perdre aquest curs formatiu. Us serà de gran ajuda i us orientarà en la vostra tasca com a cuidadors/es.Poseu-vos en contacte amb nosaltres mitjançant el telèfon 93 574 06 81 0 per correu electrònic: delegacioafaspm@gmail.com
